Timothy Leary

Timothy Francis Leary (* 22. október 1920, Springfield, Massachusetts, USA – † 31. máj 1996, Beverly Hills) bol americký psychológ, filozof, vizionár, spisovateľ, beatnik, popularizátor psychedelickej drogy LSD, psychedelický experimentátor a guru. Bol predstaviteľom alternatívnej kultúry.

Kariéra 
Krátko bol žiakom Vojenskej akadémie Spojených štátov vo West Pointe, ktorú však nedokončil a prestúpil na University of Alabama. Doktorát získal na University of California v Berkeley v Kalifornii v USA. Na Harvarde viedol Harvardský psilocybínový projekt v Stredisku pre výskum osobnosti. Zaoberal sa osídľovaním vesmíru, predlžovaním ľudského života. Bol fanúšikom kryoniky. Sedem gramov jeho popola bolo vynesených do vesmíru spolu s popolom Gerarda O'Neilla a Gene Roddenberryho.

Koncept S.M.I2.L.E 
Timothy Leary sa vo viacerých svojich knihách venoval myšlienkam transhumanizmu. Rozpracoval koncept S.M.I2.L.E, ktorý považuje za ďalší cieľ ľudského života. Koncept S.M.I2.L.E bol skratkou troch konceptov, a to: Space Migration – Vesmírna migrácia, Intelligence Increase – Rast inteligencie a Life Extension – Predĺženie života.
Space Migration – Vesmírna migrácia – znamená úľavu populačnému tlaku, riešenie teritoriálnych konfliktov a ponúka ľudstvu neobmedzenú energiu a priestor, a to nie na neobývaných planétach, ale v O´Neillových vesmírnych kolóniach.
Intelligence Increase – Rast inteligencie – moderná technológia, humanistická psychológia a psychofarmakológia preukázali, že telo-mozog je komplexným biochemickým nástrojom, ktorý možno chápať a používať k definovaniu nových rozmerov vedomia a inteligencie.
Life Extension – Predĺženie života – biochemici nás uisťujú, že neexistuje vedecký dôvod prečo by si zdravý jedinec nemohol predĺžiť život o niekoľko sto rokov. Náš druh tak, okrem neobmedzeného priestoru a rozšíreného mozgu, teraz čelí tiež výzve neobmedzeného času.
Learyho vízia osídľovania vesmíru predstavuje „osievanie hviezd“. Jej základom je myšlienka, že ľudskí tvorovia predstavujú vedomie nielen našej planéty, ale celého vesmíru, a preto sa musíme pripraviť k odpútaniu od Zeme a k osievaniu kozmu naším vyšším vedomím a poslaním..

Dielo 
Napísal a publikoval knihy:
 The Psychedelic Experience (1964)
 The Psychedelic Reader (1965)
 Start Your Own Religion (1967)
 High Priest (1968)
 Politics of Ecstasy (1968)
 The Declaration of Evolution (1970)
 Neurologie (1973), Starseed. A Psy-Phy Comet Tale (1973)
 Terra II. The Starseed Transmission (1974), What Does WoMan Want ? (1976)
 Exo-Psychology (1977)
 The Game of Life (1977)
 Neuropolitics (1977)
 Communication with Higher Intelligence (1977)
 Changing My Mind, Among Others (1979)
 Neurocomics (1979)
 The Intelligence Agents (1979)
 Flashbacks (1983), Mind Mirror (1986)
 Info-Psychology. A Manual on the Use of the Human Nervous System According to the Instructions of the Manufacturers (1989)
 Timothy Leary´s Greatest Hits (1990), Chaos and Cyberculture (1994)
 Design for Dying (1997)

Knihy v českom jazyku 
 Velekněz, ISBN 80-86685-17-9, Maťa
 Chaos a kyberkultura, ISBN 80-85905-30-2, Maťa
 Plán umírání, ISBN 80-7207-182-3, Volvox Globator, Praha
 Neuropolitika, ISBN 80-7242-052-6, Books
 Infopsychologie, ISBN 80-7217-013-9, Jota
 Psychedelická zkušenost, ISBN nemá, Rig-Veda (s Richardom Alpertom a Ralphom Metznerom)
 Politika extáze

Iné projekty 

Osobnosti zo Springfieldu (Massachusetts)
Psychológovia USA
Spisovatelia USA
Futurológovia
Transhumanizmus
Aktivisti USA
Úmrtia na rakovinu prostaty
Osobnosti USA írskeho pôvodu
Vyučujúci na Harvard University
Absolventi Harvard University
Absolventi University of California, Berkeley